Jigme Khesar Namgyel Wangchuck (Dzongkha: འཇིགས་མེད་གེ་སར་རྣམ་རྒྱལ་དབང་ཕྱུག་),  inggih punika Druk Gyalpo Bhutan kaping 5 lan kepala dinasti Wangchuck. Piyambakipun jumeneng nata rikala tanggal 14 Dhésèmber 2006, lan kanthi resmi dipunnobataken nalika tanggal 1 November 2008.

Kulawarga 
Khesar inggih punika putra pambarep saking sekawan sadhèrèk pasangan Naga Raja saking Bhutan, Jigme Singye Wangchuck kaliyan garwa ingkang kaping 3, Ratu (Ashi) Tshering Yangdon. Piyambakipun gadhah satunggal rayi putri, Putri Dechen Yangzom. Sadhèrèkipun, Pangeran Jigme Dorji. Kajawi kalih rayi kandhung mau, Khesar ugi gadhah 7 rayi malih (tiri) saking 3 garwa bapakipun ingkang sanès.

Tunangan lan Palakrama 
Wonten ing sesi pambuka parlemen, dinten Jumat 20 Mèi 2011, Raja mbiwarakaken pertunanganipun kaliyan Jetsun Pema (miyos tanggal 4 Juni 1990, yuswanipun 21 taun). Palakramanipun kalangsungaken nalika tanggal 13 Oktober 2011 wonten ing Punakha Dzong.

Pendidikan 
Raja Khesar panci sampun kasiapaken dados raja wiwit taksih alit, malah wiwit taksih wonten gendhongan ingkang ibui. Masa alitipun nalika nglampahi pendidikan sekolah dhasar langkung kathah dipuntelasaken wonten ing Bhutan. Nalika dumugi ing pendidikan lanjutan, déning bapakipun, piyambakipun dipunkintun sinau wonten ing Phillips Academy (Andover, Massachusetts), Cushing Academy lan Wheaton College wonten ing Massachusetts, Amérikah Sarékat. Sasampunipun punika, piyambakipun nglampahi pendidikan wonten ing Magdalen College, Universitas Oxford, Inggris dumugi pungkasanipun saged mungksaken program pelayanan jaban rangkah lan gadhah hak saking gelar MPhil wonten ing babagan pulitik.

Minangka Putra Makutha, piyambakipun sampun nindakaken lelampahan wonten ing jaban rangkah, kanthin resmi makili Bhutan wonten ing sapérangan kasempatan lan gadhah peran aktif wonten ing organisasi budaya, pendidikan lan ékonomi kathah.
Piyambakipun ugi minangka juru main Basket aktif lan sampun makili Bhutan wonten ing prastawa internasional.

Minggah Tahta 
Wonten ing wulan Dhésèmber 2005, Raja Jigme Singye Wangchuck mbiwarakaken niatipun saperlu mandhap tahta ingkang njurung putranipun wonten ing taun 2008, lan bilih piyambakipun wiwit masrahaken tanggel jawab kanthi saestu. Nalika tanggal 14 Dhésèmber 2006, piyambakipun mbiwarakaken bilih piyambakipun sampun ngicalaken lan dipunpindhahaken tahtanipun kanggé Jigme Khesar Namgyel Wangchuck ingkang kanthi resmi dipunnobataken wonten ing tanggal 6 November 2008, wonten ing wulan kakung bumi tikus, wonten ing Punakha. Upacara keagamaan lan karaméan-karaméan umum ugi dipunadani wonten ing Tashichhoedzong lan Changlingmithang wonten ing Thimphu. Upacara penobatan kasungsun saking sawijining ritual kuna lan manéka warni, ingkang dipunrawuhi déning kathah pejabat asing, kalebet ugi Présidhèn India Pratibha Patil lan Mantri Luar Negeri Pranab Mukherjee.

CNN nglapuraken bilih, wonten ing adicara nyambut Khesar minangka Raja Bhutan, tiyang nglukis tandha-tandha margi, nggantung spanduk meriah lan lingkaran lalu lintas dipunhiasi kanthi sekar-sekar saperlu ngadani pawiwahan punika.

Cathetan suku

Pranala njaba 

Bhutan's Royal Family
More Royal Family Background
Tim Fischer: Wise heads prevail in capital of happiness
Bhutan 2008 Coronation of the Fifth King (Official Website)
BBC, In pictures: Bhutan coronation
Bhutan crowns a new King (gallery)

Lair 1980
Wong urip
Raja Bhutan
Raja Buddhis
Tokoh Bhutan